anag007/asmitai_wiki_konkani_dataset huggingface dataset:
Ahmedabad

Gujrat Rajeachi adli rajdhani ani ek mhotvachem udyegik xar. Lokhsonkhea 25,15,000 (1981). Kxetrofoll 92.98 chovo. Kimi. Mumboiche ut'torek ostont relve margan hem xar 492 kimi. Ontracher asa.
Axapl'li (atanchem axaul) hi bhil'lanchi rajdhani raza kornn hannem ikravea xenkddeant jikhli ani tichea xejrach tannem kornnauti nograchi thapnnuk keli. Pondravea xenkddeachea poilea ordant sultan ohmodoxah hannem hea don nograchea ovxexancher sodeachem ohmodabad xar vosoilem. 15 vea xenkddeantolea bhomvddekaranchea likhannavelean tea kallantolem hem zogantolem sobit ani girest xar axil'lem hem disun yeta.
Sollavea xenkddeant zhuzank lagun hea xarant osthirotai axil'li. Nimannem, okboran hem xar jikhlem ani hangachi poristhiti sudaroli. Hea kallant vepar dhondeak boroch nett ailo.Bhangor, chandi, zori- rexmi, sutikamachem kosob, koriukam', dhatuchim kamam haka lagun ohmodabad xarak khub mhotv ailem. Punn ourongojebachea kallant hangachi sthiti khalauli.1817 vorsa meren hanga morattheanchi razoutt choltali. Fuddem brittix razouttint hangachi sthiti sudarot geli. Udyegodhondeant lhou lhou korun zom' bosunk laglo. Kaim vorsamni kapddacheo girnneo suru zaleo, ani vepar dhondeant mumboiche fattofatt ohmodabad xaracho kromank laglo.
Visavea xenkddeachea dusrea doxkant hangachea upnogorant mohatma gandhichea sabromoti axromachi thapnnuk zali. He ghoddnnuken ohmodabad xarak dexachea rajki-i ani somajik nodren mhotv ailem. Dex svotontr zatkoch bhaxavar rajeam zali ani ohmodabad xar gujratochi poilim rajdhani zali.
Rochnnuk, manddaull, veuhar adim gozalimvelean ohmodabad hea xarache don vibhag korum yeta. Adlem ani novem ohmodabad. Adlem ohmodabad, sabromoti nhomyechea udent tiracher asa. Somudrosopatti posun fokot 55 mi. Unchayecher axil'lean ken'na ken'nai hea xarak humvarachi bada zata. Adlea ohmodabad nograk 4.5 te 6 mi. Unchayecho tott asa ani tatunt bhitor axil'li vosti adlea xarachi kolpona dita. Novea xaracho vistar soglle kodden patll'lla ani tatunt ud'degik porisoraxivai elis briz, xahibag oxim adhunik upnogoram-i asat.
Ohmodabad xarant kapddacheo girnneo, suti rexmi, kritrim' dhage, lokhonn, vokhdam ani her utpadonache karkhane asat. 1930 vorsa saun hem xar xikxonnachea mollar fuddarolam. Gujratachea bhaxa, somskriti ani uchch xikxonnachem hem kendr asa. Kopddeavelem vinnkam', bhortokam', rongkam', lankddavelem korivo he porne kole vangddach adhunik kolechea vikasacheo hanga zaiteo yeuzonno choltat.
Hea xarant pondravea xenkddeantoli zum'ma moxid, sollavea xenkddeantoli ranni siprichi moxid, xahibag, narainn mondir adim zaitim polloupa sarkim thollam asat. Te bhair hangam 125 voir zoin mondiram asat. Hanga axil'lo mohatma gandhicho sabromoti axrom' tor antororaxttri-i smarok zalam.
Ohmodabadchean sumar 25 kimi. Ontracher sodeachi gujratochi rajdhani gandhinogor asa. Relvemarg, roste ani vimanomarg adi yeradarichea sadhnamni hem xar bhartantlea her xarankodden zoddlam.
Polleiat.
Ahmedabad
ब्रह्मकरमळी देवळाचो इतिहास,वाळपय-गोंय

'ब्रह्मरमळी देवळाचो इतिहास
गोंयात करमळी नांवाचें चार गांव आमकां मेळटात.एक एक करमळे रेल्वे स्टेशन ओल्ड गोवा ,दुसरें नाडकरण्याची,तिसरी बुद्रुक करमळी आनी चौथी जी आसा ती सत्तरीची ब्रम्हकरमळी.
सैमाक लागून तशेंच खळखळपी व्हांवत्या उदकाक लागूनहो ब्रह्मकरमळी ब्रह्मकरमळी गांव खूब फामाद आसा.पावसाच्या दिसानी तर कितलेशेच वझरें 
फुट्टत. ह्या देवळां भोंवतणी वायंगण शेताचो आस्पाव जाता. सैमान नट्टिल्लो हो गांव. तिनाय (गिम, पावसाळो) ऋतुंची आमकां पिका पळोवपाक 
मेळटात.खळखळ व्हांवपी त्या उदकांत गंगा व्हांवपाक येताली खंय अशें थंय काय जाणट्यांचें मत आसा. ब्रह्मकरमळी सद्याक
इतले फामाद आसा की देशी-विदेशी लोक सत्तरींक खुपच येवपाक लागल्यात.
ब्रह्माचीमूर्ती जी आसा ती तशेंच ब्रह्माचे देवूळ सत्तरी तालुक्यांत आसा.ही मूर्त कदंब राजवटींतली चतुर्मुखी मुर्ती चतुर्मुखी मुर्ती आसा, खूब जाणांची अशी समजूत आसा की आनीकूय
आनीकूय देवळां आसात पूण तशें ना दक्षिण भारतांत फकत एकूच आसा .कदंब काळांत काळांत १२ व्या शेंकड्यांत हें देवस्थान बांदलले आसा.ओल्ड गोंयांत पयली हें देवस्थान आशिल्ले.
पूण पुर्तुगीजांनी ती मूर्ती कोसळून उडयली . हाका लागून ती मूर्ती मागीर गांवकऱ्यांनी सत्तरी सत्तरी तालुक्यांत चांदीवडे हांगा हाडलें.
सत्तरी तालुक्यांत देवळां राण्या देसायांच्या हाता सकयल आशिल्ल्या कारणान आमच्या हिंदू देवळांक संरक्षण आशिल्लें.ही ब्रह्मेवाची मूर्ती कदंब राजवटींतल्यो जश्यो मूर्त्यो आशिल्ल्यो तसोच हो एक प्रकार जावन आसा. ब्रह्मदेवाक दाढी आसा. दाव्या हातांत अक्षमाला आसा. तशेंच त्याच हातांत वरद मुद्रेन आसा. दाव्या वटेनच्या दाव्या हातांत एक व्हड ग्रंथ आसा. ह्याच मूर्तीच्या दोनाय वटेन सावित्री आनी सरस्वती हांचो --------- कारायल्लो आसा.
मूर्तीची उंचाय पाचफूट आनी दोन फूट उंचायेर पाषाणाचेर ती मूर्ती आसा. ह्याच मूर्तीची थापणूक मार्गशीश तृतीयेक केल्या.
ह्याच ब्रह्म करमळेक एक ल्हानशी गजाल आसा. तर ओल्ड गोवा साकून करमळ्या गावांत ब्रह्मदेवाची मूर्ती एका झाडा पोंदाक लिपोवन दवरिल्ली. तेन्नाच एक भेट उदक पिवपाक म्हणून त्या झरीकडेन गेलो तर थंयच ताका एक ही ब्रह्मदेवाची मूर्त दिसता पूण ती मूर्ती कोणाचकडेन उखलना म्हणून तो आपल्या गावांत वचून ही गजाल सांगता. ही मूर्ती कोणाकूच उखळना म्हणून त्या गांवाचे नांव ब्रह्मकरमली.
ब्रह्मदेवाक ब्रह्मदेव जांव प्रजापती म्हणटात . तशेंच ब्रह्मा, विष्णू, महेश ह्या तिघांचोय मेळून एक देव आसा.जगाचो, निर्सगाचो उगम करपी होच ब्रह्मदेव.ब्रह्मा सगळ्या देवा परस पयलो ह्या धर्तरेचेर जल्माक आयलो आनी तोच तर विश्वाचो कर्तो, ब्रह्माची दोन रुपां आसात. सबंधब्रह्मरूप” दुसरे “राजगुणांचें रूप” ब्रह्मदेवाची चार तोंडा म्हळ्यार ऋग्वेद, यजुर्वेद, अथर्ववेद, सामवेद. ब्रह्माचें वाहन म्हणल्यार राजहंस. ब्रह्मदेवाची देवळां खूब कमी आमकां मेळटात. जेन्ना गोंयांत पुर्तुगेज आयले तेन्ना बाटाबाटी जावपाक लागली. तेन्ना धर्माची विटंबना जावपाक लागली. देवळांची नाशाडी करून चर्च करपाक लागले. ह्याच कारणाक लागून हिंदू लोक ह्या गावांतल्यान दुसरे कडेन वचपाक लागले. आमचो ब्रह्मकरमळी गांव वाळपयच्या ८. कि.मि. आसा. नगरगांव ह्या गांवाच्या
दाव्या वटेन वचून २ कि. मि. ब्रह्म करमळी हो सैमान नटिल्लो गांव. हांगाच आमचो ब्रह्मदेव वास्तवांत आसा.
ಎಜ್ರಾ ಆಚೆಂ ಪುಸ್ತಕ್

Book of Ezra.
ಎಜ್ರಾಚೆಂ ಪುಸ್ತಕ್, ಇತಿಹಾಸಾಚೆಂ ಪುಸ್ತಕ್ ಚಾಲು ಕಶೆಂ ದವರ್ತಾ. ಪರ್ದೆಶಿ ಕರುನ್ ವ್ಹೆಲ್ಲೆ ಥೊಡೆ ಜುದೇವ್, ಬಾಬೀಲಂಯೆಕ್ ಥಾವ್ನ್ ಪರ್ತತಾತ್ ಆನಿ ಜೆರುಸಾಲ್ಯಾಂತ್ ನವ್ಯ್ನಾ ಜಿವೀತ್ ಆನಿ ಭಜಣ್ ಸ್ಥಾಪ್ತಾತ್. ಹ್ಯೊ ಸಗ್ಳ್ಯೊ ಘಡ್ಣ್ಯೊ, ಹ್ಯಾ ಸಕಯ್ಲ್ಯಾ ಪಾಂವ್ಡ್ಯಾಂನಿಂ ಮಾಂಡ್ಲ್ಯಾತ್ :
ದೆವಾಚೆ ಸಮುರ್ತೀಚಿ ಬರಿ ವಳಖ್ ಆಸ್ಲೊಲೊ ಎಜ್ರಾ ಪರ್ಜೆಕ್ ಆಪ್ಲೆಂ ಧರ್ಮಿಕ್ ಆನಿ ಸಮಾಜೀಕ್ ಜಿವೀತ್ ನವೆ ಮಾಂಡಾವಳೀರ್ ಘಾಲುಂಕ್ ದಾರ್ ದಿತಾ ಆನಿ ಹೆ ಪರಿಂ ಇಸ್ರಾಂಎಲಾಚೆಂ ಒತ್ಮಿಕ್ ದಾಯ್ಜ್ ಸಾಂಬಾಳ್ಟಾ.
ಹ್ಯಾ ಪುಸ್ತಕಾಚೊ ಆಟಾಪ್ ಅಸೊ :
ಪರ್ದೆಸಾಕ್ ಥಾವ್ನ್ ಪಯ್ಲೆಂ ಪರ್ತಣೆಂ1/1 ಲಾ 2/70
ದೇವ್ಮಂದಿರ್ ನವ್ಯ್ನಾ ಬಾಂದ್ತಾರ್ ಆನಿ ಸಂಸ್ಕಾರ್ತಾತ್3/1 ಲಾ 6/22
ಹೆರ್ ಪರ್ದೆಶಿಯಾಂ ಬರಾಬರ್ ಎಜ್ರಾ ಪರ್ತತಾ7/1 ಲಾ 10/44
हेबरेवांक पत्र

हेबरेवांक पत्र.
Epistle to the Hebrews
हेबरेवांक पत्र.
गेल्ल्या शेंकड्यांनीं हें पत्र पावलुचें म्हण धर्तालीं. पूण पावलून हें पत्र बरयलां म्हण संपेपनीं सांगुंक जायना : अशें आंच्या काळाच्या शासत्रियांचें मत आसा.
ह्या पत्राची भास आनी विशय. पावलुच्या हेरां पत्रांचेर मेळतात तसलीं न्हय. पूण पावलुचो प्रभाव ह्या पत्राचेर आसा, अशें म्हणुंयेता.
तर हें पत्र कणें बरयलें जायत ? जायत्यांचीं नांवां सुचयल्यांत : बार्नाबास, सिलास, आरिसतियोन, आदी. पूण, चड करून, आपलो हाणें हें पत्र बरयलांशें दिसता. लुकान आपलची सुंदर्भास, हुरबेवंत वावर आनी पवित्र पुसतकाची वळख वाखाणल्यांत. ( द.ई. १८, २४-२८ पळे)
पूण केदना, खंय आनी कणाक हें पत्र बरयलां तें उगडापें जावंक ना, आनी ह्या विशय्यांचेर उज्वाड घालुंक संपें न्हय. त्या भायर, ह्या प्रस्नां विशीं एक मत ना. हेरां मतां मदें, मानून घेवपा सार्कें मत आसा तें हें : ६३व्या वर्सा, पयले पावटी बंदखणिंतलो सूट'तच, पावलून पालेसतिनाक रावतल्या क्रिसतिजुदेव लका खातीर, तें बरयलांशें दिसता. हीं क्रिसतांव मनशां पर्तून जुदेव लकाचें आदल्या कराराचें शासत्र धर्तीत म्हण भिरांत आसली; आदल्या कराराचे मानडावळी परस, नवी मानडावळ अदीक वर्ती म्हण ह्या पत्रांत दाखयलां.
ही नवी मानडावळ देवानूच घडून हाडल्या; ती देवाची शेवटाची पर्गटणी. ही नवी मानडावळ प्रवादियांच्या निरपा पर्मानें आसा आनी मयजेसाची समूर्त खरे सपुर्णाय्ेक पावयता. मनशासंयब घेतललो देवाचो पूत हे नवे मानडावळिचो परंय्यादनीक आनी मनशांचीं पात्कां भगसुंक ताणें श्रेश्ट-ऊट'तं योदन केलो तो देवा मुखार सुफळ जालो. कश्टांक आनी हिणपणांक ताच्या जयतांत खूब म्हत्व मेळ्ळें देखून, ताचो पाटलाव कर्तल्यांनीं संवसाराच्या आदावाचेर लक्ष घाल्चें न्हय, पूण ससणिकाय्ेन त्रास भगचे आनी विर्पणीं भावार्थ सांबाळचो. ह्यो सगळ्यो शिकवण्यो ह्या पत्रांत मेळतात.
ह्या पत्राची मानडावळ अशी.
प्रसतावना : जेजू क्रिसत देवाची परिपूर्ण प्रकासवणी : १ : १-३
देवदुतां परस व्हड क्रिसताचें वर्तेपण : १:४-२:१८
मयजेसाच्या आनी जसहुाच्या वर्तेपणा परस व्हड क्रिसताचें वर्तेपण : ३ : १-४: १३
क्रिसताच्या इयादनिकपणाचें वर्तेपण : ४: १४-७: २८
क्रिसताच्या कराराचें वर्तेपण : ८ : १-९:२८
क्रिसताच्या योदनाचें वर्तेपण : १० : १ – ३९
भावार्थाची प्रधानकी : ११: १-१२:२९
शेवटाची शिडकावणी आनी संपादणी : १३: १-२५
पळेयात.
Epistle_to_the_Hebrews
रॅल्फ जॉन्सन बंच

रॅल्फ जॉन्सन बंच हाचो जल्म 7 ऑगस्ट 1904, डिट्रॉयट, मिशिगन, यु एस ए ह्या गांवांत जालो.आंतरराश्ट्रीय नामनेचो अमेरिकन राजनितीतज्ञ आनी शांततायेची नोबॅल पुरस्काराचो पयलो निग्रो मानकारी.भुरगेपणातूच आवय बापायक मरण आयिल्ल्यान रॅल्फ आनी ताची भयण हांचो आजयेन सांबाळ केलो.
विंगड विंगड कामां करून ताणें आपलें शिक्षण पुराय केलें. उपरांत शिश्यवृत्ती मेळोवन लॉस अँजेलीस हांगच्या कॅलिफोर्निया विद्यापिठांतल्यान 1927 वर्सा ताणें पदवी मेळयली.1927 ते 1942 ह्या काळांत हार्वर्ड विद्यापिठांत काम करता आसतनाच, 1934 वर्सा ताणें एम. ए, पीएच्. डी. घेतली.मजगती 1930 वर्सा रूथ हॅरिस हे आपले विद्यार्थिनी वांगडा तो लग्न जालो.
1950 वर्सा हार्वर्ड विद्यापिठांत, राजशास्त्र विद्याफांट्याचो अध्यक्ष म्हणून ताची नेमणूक जाली.पूण एकवटीत राश्ट्रांच्या कामांक लागून 1952 वर्सा ताणें आपल्या ह्या अध्यक्षपदाचो राजिनामो दिलो.
1937 ते 1940 ह्या काळांत न्युयॉर्काच्या कार्नेगी कॉर्पोरेशनांत आसतना ताणें स्विडनी समाजशास्त्रज्ञ कार्ल गुन्नार मिर्दाल हाका अमेरिकेंतल्या वंशभेदाचे अडचणीवयल्या संशोधन कार्यांत मुखेल सहाय्यक म्हणून मोलादीक आदार केलो. उपरांत 1944 वर्सा, बंच अमेरिकेच्या विदेश खात्यांत अधिकारी आशिल्लो.
एकवटीत राश्ट्रांची सनद करपाखातीर डंबार्टन ओक्स आनी सॅन फ्रॅन्सिस्कोंत परिशदांनी ताणें वांटो घेतलो. 1947 वर्सा त्र्युग्वे ली हाचे विनवणेक लागून एकवटीत राश्ट्रांच्या सचिवालयांत तो विश्र्वस्त विभागाचो संचालक जालो. थंय ताचेर घुस्पागोंदळाच्या प्रकरणांची म्हत्वाची कामगिरी सोपयली.
एकवटीत राश्ट्रांवतीन पॅलेस्टायनाचे फाळणेविशीं ताणें मध्यस्थी केली आनी ताचे येवजणे प्रमाण १९४८-४९ वर्सा अरब राश्ट्रां आनी इझ्रायल हांचे मदीं अप्रत्यक्ष रितीन उलोवणीं जावन शांततायेची कबलात जाली.ह्या ताच्या वावराक लागून ताका १९५० वर्साचो नोबॅल शांततायेचो पुरस्कार फावो जालो.एकवटीत राश्ट्रांचो सरचिटणीस डाग हामार्कशुल्ड हाचो सहाय्यक म्हणून ताणें काम केलें.
१९५६ वर्सा इजिप्त-इझ्रायल संघर्शाच्या वेळार तशेंच एकवटीत राशट्रांवतीन बेल्जियम काँगोत सुवेवस्था आनी शांतताय राखपाखातीर १९६० वर्सा जो शांततायेचो पंगड धाडलो तो संघटीत करपाक बंच हाणें खाशेलो प्रतिनिधी ह्या नात्यान म्हत्वाचें कार्य केलें.उपरांत अवर सचीव म्हणून ताची नेमणूक जाली. १९६४ वर्सा असलोच शांततायेचो पंगड धाडपाक ताणें ऊ थांट हाका आदार केलो.
बंच हाका खूब मान - भोवमान फावो जाल्यात.ताच्या कार्याखातीर अध्यक्ष जॉन कॅनॅडी हाणें ताका १९६३ वर्सा स्वातंत्र्य-पदक दिल्लें.ताच्या ‘वर्ल्ड व्यू ऑफ रेस’ (१९३६) ह्या पुस्तकाक खूब नामना मेळ्ळी.
बंच हाका अमेरिकन समाजांतलो वर्णभेद मान्य नाशिल्ल्यान १९६५ ताणें नागरी हक्क मोहिमेंत वांटो घेतल.भलायकी इबाडिल्ल्यान १९७० वर्सा ताणें आपल्या पदाचो राजिनामो दिलो. ताका 9 डिसेंबर 1971,ह्या दिसा न्यूयॉर्क हांगा मरण आयले.
-कों. वि. सं. मं.
Goem, Damanv ani Diu

Goem, Damanv, ani Diu ek Bharotacho songh prodes 19 Dezembr 1961 tem 30 Mai 1987 poreant aslo. Songh Prodesant atanchem Goem rajio ani don doreadegeche don zage Damanv ani Diu, Gujratchea doreadegeche asle. Hea zageam modem Dadra ani Nagar Haveli, Purtugez Bharotacho aspav aslo.
Bharotant 1961 vorsa Purtugez Bharotachem samilikoronn zalea uprant tacho Bharotant aspav korpant ailo.
Proxasona khatir, zago tin ji’leamni vanttpant ailo, Goem, Damanv ani Diu zanchi rajdhani Ponnji asli. 1987 vorsa Goeank rajiacho dorzo divpant ailo ani Damanv ani Diu hankam ek vegllo songh prodes korpant ailo.
मयडे

प्रस्तावना.
मयडे हो गोंयच्या उत्तर जिल्ल्यांतलो ल्हानसो गांव. हो गांव बार्देस तालुक्यांत आसा. हो गांव म्हापशें शारा पासून पांच किलोमिटर पयस आसा. मयडे गांवच्या सरभोंवतणी बस्तोडे, उस्कय, नास्नोडे, हळदोणे गांव आसात. ह्या गांवांत णव वाडे आसात ते म्हणल्यार आताफोंडे, बांबोर्डे, कालिझोर, कातुर्ली, नोवो पोर्तुगाल, पिराझोना, पुवासांव, रायंत आनी सातापोरियो. ह्या सगळ्या वाड्यांसदीं पुवासांव वाडो हो मुखेल वाडो आशिल्लो. 
चडशें मयडेकार भायल्या देशांत स्थायीक जाल्यात. जाल्यार मयड्यांत हेर राज्यांतले जायते लोक येवन स्थायीक जाल्यात.
Ede Raticho Konn Re Menddo - Dulpod

Edê Raticho Konn Rê Menddo.
So late in the night who is that lover
Type: Dulpod
Source: Lourdinho Barreto. Goemchem Git. Pustok 1,
Musical form: Binary
Literary form: Dialogue
Translated by Lourenço de Noronha, Vienna, June 2005
Lady:
Edê raticho konn rê menddo,
So late in the night who is that lover,
Daram fapaitalo. (bis)
Knocking (lit. beating) at the door.
Lover:
Hanvum gê kumar sodancho kupar,
I (male) am your lover, your usual lover,
Dar(u) vegim mhaka kadd. (bis)
Kindly open the door for me quickly.
Lady:
Dar tuka hanvum kaddttim ga kumpar,
I would have opened the door for you, my Lover,
Maim asa mukhar. (bis)
But my mother is there.
Lover:
Aslear(u) asum ugodd gê kumar,
Be she there or not, my Lover (female), open the door,
Rabona hi mhoji lall. (bis)
Polleiat.
Dulpod Goenche
Baruk achem Pustok

Baruk achem Pustok.
Book of Baruch
Hem pustok Hebrev Povitr Pustokant mellona. Greg Povitr Pustokant tem Jeremias ani Vilap hance modem ghatlam. Prostavna (1/1-14) pormannem hem pustok Barukan, Babilonient boroilolem. Baruk, Jeremiasacho chittnis aslo. Tantunt : opradh mandun gheun kelolem magnnem ani bhorvanso asa (1/15- 3/8); ‘Zannvaiechi’ kovita asa ( 3/9 -4/4). He kovitent zannavai somurtik sor kelea; ek provadik utaro (4/5-5/9) asa zantunt Jerusalem pordes bhogtoleam-xim uloita ani Baruk provadi fuddaracho bhorvanso diun tika bhuzvonn dita.
Prostavna, Greg bhaxentlean boroiloli, Magnnem 1/15-3/8 dubav nastana Hebrev bhaxen boroilolem. Sovea ovesvorant asa tem Jeremiasachem potr murti puza kortat tancher add asam. Hea potrantle thodde vixoi Iz. 44/9-20 ani Jer. 10/1-16 hantunt melltat.
Hem Pustok Judev porza ximpddon poddloli tedna aplem dhormik jivit samballunk tannim kosle upai ghetle tea vixim mhotvachi mhaiti dita. Toxench, Jerusalea-xim sombond, magnnem, somurtik visvaxiponn, prachit korpachem mon, fuddaracho bhorvanso he-I vixoi asat.
Polleiat.
Book_of_Baruch
Books_of_the_Bible
Bible
ॲग्नन, शॅम्युएल योसेफ

ॲग्नन, शॅम्युएल योसेफ (जल्मः १७ जुलय १८८८, बुकझॅक-गॅलिसिया-पोलंड; मरणः १७ फेब्रुवारी १९७०, जेरूसलेम).
सगळ्यांत व्हड आर्विल्लो हिब्रू कादंबरीकार आनी कथाकार. पोलीश ज्यू वेपारी आनी पंडितांच्या एका घराण्यांत ताचो जल्म जालो. ताणें सुरवातीक (१९०३-०६) यीडीश आनी हिब्रू भाशेंत आपल्या स्वताच्या नांवान आनी हेर कांय टोपण नांवांनी बरोवपाक सुरवात केली. १९०७त पॅलेस्टायनांत रावपाक वतकच ताणें ‘ अॅग्नन ’ ह्या आडनांवान बरोवपाक सुरवात केली आनी आपलीं नाटकां, दिश्टाव्याच्या रुपांतलें बरोवप आनी कथा-कादंबरी हांचे खातीर पोरनी बायबलासारकी शैली आपणायली. ‘Agunut’ (१९०८, Forsaken Wives) ही पॅलेस्टायन कथा बरोवन ताणें आपल्या साहित्यीक जिविताची सुरवात केली. ताची पयली व्हडली कादंबरी म्हळ्यार Hallkhnasat Kallah (२ खंड, १९२२, The Bridal Canopy, १९५७). हे कादंबरींत झारीस्ट आनी ऑस्ट्रो-हंगेरीयन राजेशाहींतल्या घेटोंत रावपी भोंवडेकार ज्यूंचें वर्णन केलां.Oreach Nata Lalun (१९३८, A Guest for the Night, १९६८) हे ताचे दुसरे कादंबरींत पयल्या म्हाझुजा उपरांत युरोपियन ज्यूंचें नीतीधैर्य कशें खचलें हाचें वर्णन आयलां. ताची तिसरी आनी सगळ्यांत व्हड कादंबरी, Tmol Shilshom (१९४५, The Day Before Yesterday) हातूंत अस्तंत्या ज्यूंचें आनी तांचें इस्राएलच्या मानसिक, नैतिक आनी वेव्हारीक वातावरणा वांगडा जावपी संवकळीचें वर्णन आयलां. ताणें १९५७ त आत्मचरित्रपर कादंबरी आनी खंडरुपांत कितल्योशोच कथा बरयल्यो. १९५८ त जेरूसलेम विद्यापीठान ताचो भोवमान करून ताका डॉक्टरेट दिली. ज्यू लोकांचे जीणेचें अभ्यासपूर्ण वर्णन करपाच्या ताच्या व्हड साहित्यिक वावरा खातीर ताका १९६६ तलो साहित्या खातीर आशिल्लो नोबेल पुरस्कार फाव जालो. हो भोवमानाचो पुरस्कार मेळोवपी अँग्नन हो पयलोच हिब्रू लेखक.
आसपास - एक खेळ

आसपास ह्या खेळांत उण्यांत उणे दोग जाण आनी चडांत चड कितलेय वांगडी आसूं येतात.
साहित्य.
एक नळकुटी वा नाल्ल्याची कट्टी।
खेळांमळ.
हाका खेळामळाची गरज ना. हो खेळ चडसो आंगणांत खेळटात.ह्या खेळांत आडसाक लिपपाचें आसता.
खेळपाची पद्दत.
सगळ्या वांगडी वाटकुळे रावन १०,२०,३० अशे १०० आकडे एकामेकाचेर मेजतात।जाचेर १०० आंकडो येता।ताका कडेक काडटात।फुडल्या गड्या कडल्यान परत १०,२०, ते १०० मेजतात।अशे करुन निमाणो एक गडी उरता ताचेर डाव येता।
प्रत्यक्ष खेळाक सुरवात करतना एका जाग्यार कुरु करुन दवरतात,थंय उबो रावन एकलो नळकुटी कट्टी पयस मोखून मारतात।डाव घेवपी ती हाडटा म्हणसर सगले वेगवेगळे कडेन ल्हिपतात।तो गडी ती कट्टी नळकुटी हाडून कुरु केल्या जाग्यार दवरता आनी ती राखूंक रावता।तेच बरबर लिह्पून राविल्ल्या गडयांक सोदून काडप बाकीचे ताची नदर चुकोवन ते कट्टेक नळकुटेक पांय मारुन पयस उडोवंक सोदतात।
इतले मजगती,कोणय ताचे नदरेक पडटकीर तो ताचें नांव घेवन आसपास म्हणून नळकुटी हात वा पांय लायता।जाका तो पयलीं पळोवन आसपास म्हणून गडयान ल्हिपिल्ला गडयाक पळोवन नांव घेवन आसपास म्हणून धांवत वचून नळकुटी कट्टेक पांय लावचे पयलीं हेर खंयच्याय गडयान पांय मारुन ती उडयली जाल्यार पयलीं आशिल्लो ताचेरच परत डाव येता।असो हो आसपास खेळ खेळटात।
केळशीची फामाद दर्यादेग

केळशीची दर्यादेग ही गोंयच्या दक्षिण जिल्ह्यातल्या केळशे ह्या गांवांत आसात. केळशे हो गांव दक्षिण जिल्ह्यांतलो साश्टी म्हालांतलो. साल न्हंय ही अरेबीयन दर्यांत व्हांवता. पर्यटनाचें तळ म्हूण केळशीचो दर्या हो सगळ्याक फामाद. हो ल्हान सो आनी सोबीत गांव दर्याच्या मदें आसा. केळशी हो एक ल्हान गांव पूण खूब सुंदर. हो गांव दर्याक लागून खूब फामाद जाला. पयली ही दर्यावेळ चड फामाद जांवक नासलो पूण आंता सगळ्यांच्या तोंडार केळशीचो दर्यावेळ म्हूण गाजता. दर्या पळोवक जायते पर्यटन येतात जशे वीदेशी आनी देशी पर्यटन येतात. पर्यटनाचो काळ हो नोव्हेंबर ते एप्रील म्हयन्यांत आसता.सूटयेंत थोडो विसव घेवंक आनी मन शांत करूंक आपल्या बायल-भुरग्यां वांगडा ह्या दर्यावेळेर येतात. चडशे देशी पर्यटक मे म्हयन्यात येतात.
केळशेतलीं होटेलां.
हीं कांय हॉटेलां आसात जीं फामाद आसात. हांच्या भायर आनी जायतीं ल्हानशीं खावपाचीं होटेलां आसात जशे रीवर कोव, गॅफीनोस, गोलडन आय, फीशर मॅन वाफ्, रायस बोव्ल, वॉक इन आदी अशीं जायती हॉटेलां आसात. पर्यटनाक लागून जायतो लोक आपलीं पोटां भरतात. जशे दर्यादेगेर ल्हान उद्योगांत तयार केल्ले कपडे विकून, फळां विकून, भाड्याची गाडी चलोवन, दर्या लागीं ल्हान-ल्हान हॉटेलां घालून आपलो धंदो चलयतात. जायते गांवा भायले लोक हांगा येवन आपलो धंदो चलयतात जशे लामाणी आनी काशमिरी. दर्यावेळ आनीक ओडलायणो जावपाक सांजेच्या वेळार जायत्यो कार्यावळी आसतात. पेरशूट रायड्, बनाना रायड्, जॅटस्की, बोट रायड् अशे जायते कार्यावळी आसात. हें सगळें पळोवन लोक खूब खूशाल जातात. पर्यटकांक बाजार करपाक लेगीत जायते कपड्यांची दुकानां घातल्यांत आनी तांकां लागून रातच्यो कार्यावळी आसतात. दर्यादेगेर जीं हॉटेलां आसतात तातूंत दर ब्रेस्तारा पार्टी जातात जाका 'बीच पार्टी' अशें म्हणटात. दर्या भायर केळशी ह्या गांवांत पळोवपा सारकें जायतें आसा जशी इर्गज, शाळा, पांचविचार शेतां आसात. हीं शेतां आनी थंड वारें घेवन जिवाक सूsss जाता.
कश्टी नुस्तेकार.
ह्या दर्याक लागून जायत्या नुस्त्याचो धंदो चलता आनी लोक नुस्तें विकून आपलीं पोटां भरतात. हाका लागून पर्यटकांक नुस्त्याचें जेवण खावपाक आवडटा. पर्यटकांचें मुखेल जेवण म्हळ्यार गोंयचे शीत, कडी आनी नुस्तें. गोंयचे नुस्तेकार नुस्तें विकपाक घरां घरांनी वतात आनी हो धंदो करून आपलीं पोटां भरतात.
निश्कर्श.
केळशीच्या दर्याक लागून हो गांव खूब प्रसिध्द जांवक पावला आनी केळशीच्या ह्या गांवा बदला बरयल्यार सोपून सोपचेना.
आंतोनियो जे. डीसोजा

आंतोनियो जे.डीसोजा हो एक तियात्रीस्त.
जल्म.
 ताचो जल्म 28 मार्च 1936 ह्या वर्सा जालो.
वावर.
प्रियालवाडो कांसावली ह्या गांवचो 74 वर्सांचो तियात्राचो कलाकार चड बरीं आनी शिकवणेन भरिल्लीं त्रियो म्हणपाकखूब फामाद जालो.`त्रियो किंग’म्हूण तियात्र माचयेर सगळ्यां परस बरें पद्दतीन आनी अर्थान त्रियोज खूब तियात्रांनी ताणें गायल्यात.
ह्या तियात्रिस्तान सगळया वाठांनी सुमार दोन हजारां वयर तियात्रांत कातारां गायल्यांत. जीं कातारां ताणें माचयेर गायिल्लीं तीं जावून आसा -`तिगूय तोसले’,`ओरकाचे पांच मिसतेर’आनी `वावराडी’. ताचें दुसरें दोन तियात्रांचे वागडी कोन्सेपशन आनी नेलसन . ` कोन्सेपशन –नेलसन –ऍन्थनी`हांच्या पंगडांत दर तीन त्रियो मदलें दोन त्रियो तयार करपाची जबाबदारी ताचेर आशिल्ली.
मोगाचो इरमांव हया तियात्रांत 1954 हया वर्सा ऍन्थनीन पयलेच फावट कोंकणी माचयेर ताणें आपलें पावल दवरलें. तेन्ना सावन ऍन्थनी खूब तियात्रांनी भाग घेत रावलो. ऍन्थनीन खुबश्या तियात्रांनी अभिनय केला खास करून ताणें खलनायकाचो अभिनयचड प्रमाणांत केल्या. 
ऍन्थनी त्रियो चडशे चालू विशयांचेर आसताले. लोक तांच्या त्रियोची इतली तोखणाय करताले म्हूण तांच्या त्रियोची सदांच आनीक मागणीं आसताली. ताणें आपलो आवाज तीन ऑल्बमाक दिला. तांचीं नांवां हीं`जीव’,`आमी’,‘जाल्यात म्हातारे’,`पुर्तुगेज गोंयकार’.
`तिगूय तोसले’हो तियात्र ताणें बरयला. ताणें ‘ तो बावटो धर्माचो’हो तियात्र दिग्दर्शक केला . ताणें जायत्या तियात्रांनी अभिनय केला . त्या भायर ताचे जायतेतियात्र म्हळ्यार `डिवोस’,`दोया’,‘भोगणार’,`मोगाचो आंवडो’,`भुरगीं आनी भांगार’,`पुर्तुगेज कोलवोंत’आनी `काटयांतलें फूल’ हया तियात्रांनी भाग घेतला.
पु्रस्कार.
गोंय राज्य सांस्कृतीक पुरस्कार तांकां गोंय सरकारा कडल्यान फावो जाला.
Pausu Matear - Dulpod

Pausu Matear.
"The monsoon is approaching (Rains are near)"
Type: Dulpod
Source: Lourdinho Barreto. Goemchem Git. Pustok 1,
Musical form: Binary
Literary form:
Translated by: Alfred Noronha, Panaji, Ilhas, Goa, 29.05.2005
Pausu matear paulo mhum gê maim,
The monsoon is approaching O my mother,
Doria gazota.
The sea is bellowing.
Doria degêr boisonum gê maim,
Sitting on the seashore, O Mother,
Lharam mejitam.
I am listening to the waves.
Poti ghara ieta mhunn gê maim,
Because my husband is coming home, O Mother,
Vatt(u) dattitam.
I am waiting anxiously.
Pois, pois doriant, zanna gê maim,
Far away on the horizon, O mother,
Tarum disota.
I see a ship.
Tea tarvacher viaj marun maim,
After completing his trip O Mother,
Poti ghara ieta.
My husband is coming back.
Polleiat.
Dulpod Goenche
रोमैन रॉलॅंड

रोमैन रॉलॅंड (जल्म - 29 जानेवारी 1966, क्लामसी, फ्रांस; मरण - 30 डिसेंबर 1944 व्हेझले) नामनेचो फ्रेंच कांदबरीकार, इतिहासकार, नाटककार, चरित्रकार आनी संगीतज्ञ. 1889 वर्सा एकॉल नॉर्माल स्युपेरिओर हे शिक्षण संस्थेंत इतिहास विशयांत ताणें पदवी घेतली. उपरांतची दोन वर्सां ताणें रोमांतल्या पुरातत्वविद्या आनी इतिहास ह्या विशयांच्या एका फ्रेंच अभ्यासकेंद्रांत अधिछात्र (फेलो) म्हणून काडली. रोमांत आसताना माल्विदा फोन मायझेबग हे समाजवादी विचारांचे जर्मन विदिषीकडेन ताची इश्टागत जाली. तिचे इश्ट संगीतकार व्हाग्नर आनी तत्वज्ञ नीतशे हांचेविशीं माल्विदा रॉलांकडेन उलायताली. हे इश्टागतीचे उत्कृश्ट संस्कार रॉलांचेर जाले.
1895 वर्सा पॅरिसाक परत येतकच एकॉल नॉर्माल हातूंत इतिहास आनी सॉरबॉन विद्यापिठांत ताणें संगिताचो इतिहास शिकयलो. ह्याच काळांत तो संगिताचेर बरोवंक लागलो. ताचे संगिताविशीचे कांय उल्लेख करपासारके ग्रंथ आसात ते अशे – इस्त्वर द् लोपेरा आंनरॉप आव्हां ल्युली ए स्कार्लात्ती (1895), म्युझिस्यां दोइर्दुई (1908) ताच्यो धर्माविशीं शोकत्मीका आसात त्यो अशो सँ लुई (1897), आयॅर (1898) आनी ल् त्रियाँफ द् ला रॅझाँ (1898) ले ल (1898) दांताँ (1900) आनी ल कोतोर्झ जय्यॅ (1902) हीं ताचीं फ्रेंच राज्यक्रांतीविशींचीं नाटका आसात.
ताणें बरयल्लीं बेथोव्हन (1903), मायकेलअँजेलो (1905), टॉलस्टॉय (1911) हांच्या चरित्रांक खूब नामना मेळ्ळी. जां क्रिस्तोफ (10 खंड- 1906 – 12) ही ताची सगळ्यांत उत्कृश्ट साहित्यक़त्ती. 1913 वर्सा हे कादंबरेक आकादेमी फ्रांसेजान परितोशिक भेटयलें. अखिल यूरोप खंड ही हे कादंबरीची फाटभूंय. विसाव्या शेंकड्यांतली एक श्रेश्ठ साहित्यकृती म्हणून हे कादंबरेक मान्यताय प्राप्त जाल्या.जगांतल्या विंगड विंगड भाशांनी हे कादंबरेचे अणकार जाल्यात. ताच्यो आनीक कांय उल्लेख करपासारक्यो कादंबऱ्यो आसात त्यो अशोः कोलास ब्रडन्याँ (1919), क्लेरांबोः इस्त्वार धून काँसियांस लीब्र पादा ल गॅर (1925) आनी लाम आंशांते (7 खंड, 1922–23).
1914- 18 ह्या पयल्या म्हाझुजाच्या काळांत तो स्वित्झर्लंडांत आशिल्लो. 1915 वर्सा, ओ दस्यूसद ला भले हें पुस्तक पत्र बरोवन ताणें इश्ट तशेंच दुस्मानश्ट्रांतल्या बुदवांतांक शांततायेखातीर चळवळ करपाचें आव्हान केलें आनी तेखातीर ताका खूब जाणांचो राग पत्करचो पडलो.
ताका बौध्द धर्मांत आनी साम्यवादांतूय आवड निर्माण जाल्ली. ताच्या वैचारिक परिवर्तनाचें दर्शन ताणें बरयल्ला ल प्रेक्युर्सर (1919), कँझा द काँबा (1919-34), पार ला रेव्होल्युस्याँ ला पॅ (1935) आनी एसॅ स्युर लामिस्तीक ए साक्सियाँ द लँद (दोन भाग, 3 खंड, 1929 – 30) ह्या निबंदातल्यान दिसता. आल्बेअर श्र्वाइत्सर, अँल्बर्ट आइन्स्टाइन, रिचर्ड स्ट्राउस, बर्ट्रंड रसेल, रवींद्रनाथ टागोर ह्या जागतीक नामनेच्या व्यक्तींकडेन रॉलांन केल्लो पत्रवेव्हार काय्ये रॉमँ रॉलां (1948) ह्या नांवान ग्रंथरुपान उजवाडा आयला.
रॉलांन बरयल्लीं महात्मा गांधी (1924), श्रीरामकृष्ण परमहंस (1929) आनी स्वामी विवेकानंद (1930) हांचीं चरित्रां भारतांत तशेंच युरोपांत खूब लोकप्रिय जालीं. रॉलांक भारताविशीं आकर्शण आनी प्रेम आशिल्लें. ताचे भारताविशींचे अणभव आनी विचार ताच्या जुर्नाल – लँद (1920 -43) हातूंत आस्पावल्यात. तातूंत महात्मा गांधी, डॉ. अन्सारी, जगदीशचंद्र बोस, जवाहरलाल नेहरु ह्या भारतीय फुडाऱ्यांचीं मनभुलोवणीं अशीं व्यक्तिचित्रां दिसतात. फॅसिझमाचो विरोधक आनी म्हान शांततायवादी म्हणून ताका जागतिक नामना मेळिल्ली. 1919 वर्सा साहित्याचो नोबॅल पुरस्कार ताका मेळ्ळो.
ज्योती कुंकळकार

ज्योती कुंकळकार ही कोंकणीतली नामनेची लेखिका तशेच दिग्दर्शक.
वळख.
ज्योती कुंकळकार,एक कथा-कादंबरीकार,मुलाखतकार,सिने-नाट्य अभिनेत्री तशेंच निर्माती अशीं तागेल्या व्यक्तीमत्वाचीं विविध तासां आसलीं,तरी ताचो मुदलाचो पिंड,एका कथाकाराचो म्हणपाचें,तागेलें आयजवेरचें साहित्य नदरेखाला घालतकच दिसून येता.कथा लेखनांत तें येसस्वी जालां,हाची बळिश्ट पुश्टी ताका लाबिल्ल्या अभिप्रायांतल्यान मेळटा.
गोयचै माति चळवळ

.गोंयची माती चळवळ ही येवजण मखेलपणान दोन तत्वाचेर चलता.
१ बिगर नूतनीकरणयोग्य संसाधनां जशीं खनिज ही राज्याची विश्वासू । २। अम्का जे मेल्ता ते अमछा भ्यौर्गेअन्क पसुन मेल्छेम।
हे अव्जनिछे हे माङो आसा
एबद्द्द नस्तना मिन काद्प्
गोय राज्यन मिनछे सर्के मोल लव्छे।
सोग्ले खनिज रेचेइप्त्स  रज्यछे रेचेइप्त्स अशे घेव्छे
खनिज रेचेइप्त्स जर रज्याचे रेचेइप्त्स अशे केले जलेअर गोय रज्याचे कामावनेर पेज कामि जातलो।
खनिजाचे सगले रेचेिपतस पेरमानानत ्ुनदात गहालाप। 
पेरमानेनत ्ुनदाचे मागनि आसा  जय गोय राजय विसहवासु आनि आमचहि बहुरगि हाचै बेने्िचिारय। नोरवे सारकाराचै पेनसिोन फंड कहुप बारे मोदेल  
फंडाचै पैसै नागरिकानक दिवाप
हे नागरिकानकाकहातिर तानचहेा खनिजाचे जाबाबदारि जातले। आलासकाचै पेरमानेनत फंड कहुप बारे दहारान आसा।
हे कशें काराप 
 गोय राज खनिजाचे निलामि कारपाक सहाकता।
शंकर- शंकर भांडारी स्मृती अंक १९८८

शंकर- शंकर भांडारी स्मृती अंक १९८८
संपादन सहाय्य
शैलेंद्र मेहता
कला निर्देशक आनी कलाकार
हर्षदा केरकार 
गोविंद नाईक
प्रतिगंट छापणावळ
एलिगंट ऑफसेट
बेळगांव
संपादक
दिलीप बोरकार
कला मार्गदर्शन
नरेंद्र सिंह पनवार
मुखपृष्ठ छापणावळ
जे.डी. फेर्नांडीस ऑफसेट
पणजी गोंय
जायरात वेवस्था
मोहिनी पै गांगुलीकार
जेसू बरो गंवळी वपार

जेसू बरो गंवळी वपार.
Jezu Boro Gonvlli Vopar - The Good Shepherd ( parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
जेसू बरो गंवळी वपार.
पवित्र पुसतक जुांव ː १० ː ११-२१
११ "हांव बरो गंवळी. बरो गंवळी मेनड्रां पासत आपलो जीव दिता.
१२ êक मुशारेकार, तो खरो गंवळी न्हय म्हण, आनी मेनड्रां ताचीं खाशाचीं न्हय म्हण, लानड्गो येता तो पळेता आनी मेनड्रांक सोडून दिता आनी आपूण पार काडता; आनी लानड्गो तांकां उबारून व्हर्ता आनी दुस्पटायता.
१३ तो मुशारेकार आनी ताका मेनड्रांचें कांय पडुंक ना देखून, तो पार काडता.
१४ हांव बरो गंवळी; तसो हांव म्हज्यांक वळखतां आनी म्हजीं तीं म्हाका वळखतात,
१५ आनी म्हज्या मेनड्रां पासत हांव म्हजो जीव दितां. जसो बाप म्हाका वळखता आनी हांव बापाक वळखतां,
१६ आनी म्हाका आनिंक-ऊय मेनड्रां आसात; तीं ह्या अडपांतलीं न्हय; तांकांय हांवें हाडुंक जाय. तिंय म्हजो ताळो आयकतलीं. आनी असो êकूच हिनड जातलो आनी êकूच गंवळी.
१७ हांव म्हजो जीव दितां आनी उपरांत तो पर्तून घेतां देखून, बाप म्हजो मोग कर्ता.
१८ कण म्हजो जीव झंबून काडिना, पूण आप-खुशेन हांव म्हजो जीव दितां. म्हजो जीव दीवंक म्हाका पद्वी आसा आनी तो पर्तून घेवंक-ऊय म्हाका पद्वी आसा; ही आदनिया म्हज्या बापा कडली हांवें घेतल्या."
१९ ह्या उत्रांक लागून आनिंक êक पावट जुदेवां मदें वेग-वेगळीं मतां जालीं.
२० तांचê मदल्या जायत्यांनीं म्हळें: "ताचेर देवचार बसला, ताची मोत फिरल्या; ताचें कित्याक आयकतात तुमी?"
२१ दूसऱ्यांनीं म्हळें: "देवचार लागललो मनीस असो उलयना. देवचार कूडड्यांचे दळे उक्ते करुंक शक्ता?"
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Good Shepherd, Commentary and Meditation
फुलांची रचणूक

मुखेलपणान फुलां आनी वांगडा पानां,कळयो, ताळे आनी केन्नाय फळां घेवन फुलांच्या पात्रांतल्यान केल्ली ओडलायणी मांडावळ. ही मांडावळ करतना रंगसंगती आनी आकारमान हांचो आकर्शक असो मेळ सादून तातूंतल्यान दोळे न्हिवोवपी अशी आकृती तयार करतात. अशी फुलांची रचणूक भौशीक, तशेंच खाजगी स्नेहसंमेलनांनी तशेंच घरांतल्या कुडींनी एक सजावटीचो
नमुनो म्हणून वापरपाची पद्दत आसा.हे कलेच्यो दोन मुखेल पद्दती आसात:१) तुर्‍याची पद्दत २) जपानी इकेबाना पद्दत
ह्या दोगांयचीय भरसण फुलांचे आर्विल्ले रचणुकेंत जाल्ली दिसता. अस्तंतेकडल्या फुलांचे रचणुकेंत पुराय फुलिल्लीं,टवटवीत फुलां आनी तांची तुर्‍यासारकी रचणूक हांचेर भर दितात जपानी फुलांचे रचणूकेंत कळयो अर्दीं आनी पुराय फुलिल्लीं फुलां तशेंच पानां, खांदयो, फळां हांचो प्रतिकात्मक आकृतीबंध सादप हांचेर भर दितात.जपानी फुलांचे रचणुकेक सुमार १,४०० वर्सांची व्हड परंपरा आसा.देखूनूच हे कलेचेर जपानी प्रभाव दिश्टी पडटा.
फुलांचे रचणुकेचे हे कलेंतफुलांचें पात्र हें मुखेल साधन.चीनांत कांशें आनी चीनी मातयेचीं पुर्विल्लीं फुलांचीं पात्रां खूब लोकप्रिय आशिल्लीं. एकुणिसाव्या शेंकड्याच्या मध्याक जपानांतव्हडीं, चंद्र हांचेसारक्या
Desmond Tutu

Desmond Mpilo Tutu (1931 – 2021) South African Bishop and opponent of apartheid
Polleiat.
Desmond_Tutu
साइना नेहवाल

साइना नेहवाल जावन आसा एक फामाद बॅडमिण्टन खेळगडे.
जल्म आनी कुटुंब.
ताचो जल्म १७ मार्च, १९९० ह्या वर्सा हिस्सार हरयाणा हांगाजालो. तिच्या बापायचें नांव हरवीर सिंग नेहवाल आनी आवय उषाराणी नेहवाल. ताणें आठ वर्सांचे आसतना बॅडमिण्टन खेळपाक सुरवात केल्ली. तशीचताची आवय एक राष्ट्रीय बॅडमिण्टन खेळगडी आसली.
करीयर.
सानया आपले आवयचं संपन साकार करपा खातीरबॅडमिण्टन खेळपाकसुरवात केल्ली. ताणें जायते आंतरराष्ट्रीय तशेंच राष्ट्रीयमाथाळे जोडल्यात.तेंजावन आसा एक पयलें भारतीय खेळगडे जाणे ओलिम्पिक्सान मेडल जिकील्ले आनीफायनल मेरेनपाविल्ले. आनी तशेंच पयले भारतीय बी.डबलू.एफजूनयर चैम्पीअन्शिप जिकील्ले. २००६ वर्सा नेहवाल जाल्ले एक पयली बायल आनी पयले तरणाटेएशयन जें जिखले ४-स्टारटुर्नमन्ट. अशेंजायते सुवाताचेर ताणें आपल्या खेळावरवी जायतीं मेडला तशेंच आपले जायते नांव जोडला.
पुरस्कार.
अरजूना पुरस्कार (२००९), पद्मा श्री (२०१०), ध्यानचंद खेलरंतन पुरस्कार (२००९-२०१०), पदंम बुशन (२०१६) अशें जायते पुरस्कार ताका मेळ्ळें. तशेंच साइनान टि. वीचेर जायत्या कार्यावळींनीभाग घेतलाजशे सतेमेव जयते, द कपील शर्मा शो आदी.
तशेंचताची आत्मकथा “प्लेयींग टू वीन : माय लाय्फ ओनएन ओफ कोर्ट“ (२०१२)
तशेंचताचेर एक चल चित्रकाडलां (२०२१) वर्सा.
संदर्भ.
https://en.wikipedia.org/wiki/Saina_Nehwal
Poona

Poona vo Pune zaun asa Bharotachem nouvem soglleant lok aslelem xar, ani Bombaim uprant Maharaxhttrachem dusrem vhodlem xar. Hem Mutha nhoiche deger asa. Poona sounskruti ani xikopa lagon zana zata. Hanga khupxeo IT ani motorgadi sombondhit udeog asat. Poonak "Pensioners' Paradise"-ui mhonntat. Pooneant Gõykarancho ek zomo zaun asa "Poona Goan Institute", ani hangasorlem ek firgoz, "City Church", banduk, Oldoneache lokani poixe ekttai kel'le.
अगरवाडेकर, महादेव फोटू

अगरवाडेकर, महादेव फोटू (जल्मः १९२४, शिवोली- बार्देस) गोंयचो सुटके झुजारी. १९५० वर्सा सावन तो आझाद गोमंतक दलाचो वांगडी आसलो. सुटके झुजाऱ्यांक अन्न आनी रावपाक दिवप, तशेंच तांणी पोलीस ठाण्याचेर हल्लो करून हाडिल्लो दारूगुळो लिपोवन दवरप असलो वावर तो करतालो. ऑक्टोबर १९५५ ह्या वर्सा पोलिसांनी ताका धरलो आनी दोन वर्सा बंदखणींत दवरलो. भारत सरकारान ताम्रपत्र दिवन सुटके झुजांतल्या ताच्या वावराचो भोवमान केला.
Tuvalu

, ओशनिया च्या बेट देश आसा। ताची राजधानी फूनाफुती नगर आसा।
Xirbi Mhoji Gai Ga Zotaku Bori - Dulpod

"“Let’s keep the Goan tradition and culture alive, worldwide”"
Xirbi Mhoji Gai Ga Zotaku Bori.
My white cow is good to plough
Type: Dulpod
Source: A. da Gama/ C. Xavier. Goemchim Gitam. Mandde anim Dulpodam.Nr.
Translated by: Alfred Noronha, Panaji, Ilhas, Goa, 30.05.2005
Xirbi mhoji gai ga zotaku bori,
My white cow is good to plough
Zotu ano taxita ga kombea sadari. (bis)
I don the plough at the crowing of the cock at sunrise (bis)
Polleiat.
Dulpod Goenche
ज्ञानदेव आनी नामदेव हांचो काळ

इ.स.च्या तेराव्या शेंकड्याचो उत्तरार्ध आनी चवदाव्या शेंकड्याचो पुर्वार्ध हो ज्ञानदेव आनी नामदेवाचो काळ जावन आसा. हो कालखंड खुब म्हत्वाचो आसा. ह्या कालखंडाचें स्फुर्तिस्थान ज्ञानदेव आशिल्लो.गोरा कुंभार,सावता माळी,नरहरी सोनार,सेना न्हावी,परिसा भागवत,जनाबाई,चोखामेळा सारकिल्ली संतमंडळी ज्ञानदेवाच्या प्रभावळींत आशिल्ली.ह्या अठरा पंगड जातीच्या संतांनि आपले अभंगवाणीन विठ्ठलमहिमा गाजयलो.
वारकरी संप्रदायाचें मुळावण घालपाची ज्ञानदेवाची कामगिरी अशेतरेन चतुर्विध आसा-१)ताणें पंथाक सुसंगत आनि तर्कशुध्द अशें तत्वज्ञान दिलें.२)सूक्ष्म नीतिमीमांसा केलि.३)धर्मीक अणभवांचें मूल्यमापन केलें.४)लोक जागरण करुन संप्रदायाची प्रवाहि आनी अकृत्रिम समघटना बांदली.
नामदेव नि ज्ञानदेव हे एकमेकाचे सामक इश्ट आशिल्ले.नामदेवान कीर्तनभक्ती करून महाराष्ट्रांत विठ्ठलभक्तीचो खूब प्रसार केलो आनी फुडें गुजरात,राजस्थान आनी पंजाब ह्या पंथांचीं दारां सगळ्यांखातीर उक्तीं केलीं.ताका लागून पंढरपूर हें भौशिक क्षेत्र थारलें.
Xagos zunve

Xagos Zunve ho Hindi Mahasagorant Maldiveche dokxinnek axil'lea zunveancho ek zomo. Te Maurixosacho ek bhag zaun asat. Tatuntlo soglleant vhoddlo zunvo Diego Garcia ho Sonyukt Rajyancho ani Sonyukt Rajvottacho ek "military base". Purtugez doryavelyan hea zunveank" 'Bassas de Xagas' "oxem nanv dilem.
आश्र्लेषा

आश्र्लेषा
भारतीय 27 नखेत्रांतलें णववें नखेत्र.हाका ‘आश्रेषा’ अशेंय म्हणटात.हातूंत हायड्रा ह्या अस्तंती तारकाचोंब्यातल्या झीट, एप्सायलॉन,डेल्टा, सिग्मा आनी ईटा ह्या नखेत्रांचो आस्पाव जात. झीट ह्या नखेत्राचे विशुवांश 8 ता.54 मि.क्रांती 6 9’प्रत3.30 आसून हें योग-नखेत्र (मुखेल नखेत्र)अशें मानतात. हीं चारूय नखेत्रां चवथ्याप्रतींचींय हें नखेत्र पुष्प नखेत्राचे थेट दक्षिणेक आनी प्रश्र्वा (प्रोसियन) ह्या नखेत्राचे थेट उदेंतेक आसा.कांय जाण ईटा आनी सिग्मा हांचे सुवातीर कॅन्सर (कर्क)हातूंतलीं आल्फा आनी बीटा हीं नखेत्रां हातूंत घेतात.हें नखेत्र कर्कराशींत येता.सुमार 2 ऑगस्टाक ह्या नखेत्रांतसूर्यप्रवेश जाता.हाची देवता सोरोप आनी आकृती चक्र अशें मानतात.ह्या नखेत्राचें मुर्तींधान्य अशें सागलां:-
कोकस्या वा बिडालास्या रक्ताश्लेषा चतुर्भुजाI अक्षकुण्डीधरा व्दाभ्यां सर्पलिङ्गनकारिणीII
अर्थ- आश्र्लेषांची मुर्त ही रगत्या कोराची,कोलसुण्याच्या वा माजराच्या तोंडाची, चार हातांची,दोन फांशे आनी कुंड घेतिल्ली आनी दोनूय हातांनी सोरपांक वेंगावपी अशी करची.
जॉन हॉवर्ड नॉथर्प

जॉन हॉवर्ड नॉथर्प अमेरिकन जीवरसायनशस्त्रन आसलो.
ताचे शिक्षण कोलंबियाक जालें. 1912त बी. एस ए. आनी 1915 त पीएच ङी. ह्यो पदव्यो ताणें मेळयल्यो. रॉकफॅलर इन्स्टियूटांत ताणे झाक लब हाचेवांगङा आयुर्मर्यादा सिध्दांताविशीं अभ्यस केलो. 1924 त ते संस्थेचो तो वांगडी जालो. 1949 त बर्कलीच्या कंलिफोर्निया विधापिटांत सुक्ष्मजीव विज्ञानाचो नॉथर्प हाणें पयल्या म्हाझुजाच्या काळांत एसिटोन आनी इथायल आल्कोहॉल तयार करपाच्या किण्वनाचे क्रियेविशीं केल्ल्या संशोधनापसुनूच पचन, श्र्वसन आनी सादारण गरजेच्या प्रकियांक जाय आशिल्ल्या न्झायमांच्या अभ्यासाक चालना मेळ्ळी. न्झायमांक रसायनीक नेम लागू पडटात, हें ताणें दाखयलें. 1930 त ताणें पॅप्सिन शुध्द स्फटिकी स्वरूपांत तयार केलें. मोझेस कुनिट्झ हाच्या पालवान ताणें ट्रिप्सीन आनी कायमोट्रिपसीन हीं एन्झायमां आनी ट्रिप्सिनोजॅन आनी कायमोट्रिप्सिनोजॅन ही तांची पूर्वगामी द्रवयां स्फटिकरूपांत तयार केलीं. रॉजर एम. हॅरियट हाच्या पालवान ताणें स्फटिकी पॅप्सिनोजॅन वेगळें केलें. मास वायरस आनी प्रतिपिंडां हांच्या प्रथिनांचोय ताणें अभ्यास केलो. सुक्ष्मजंतूंभक्षक ताणें सस्तन जनावरांच्या आंतकड्यांसावन वेगळो केलो. तेखेरीज ताणें स्टारर्च, सुक्ष्मजंतूंचें समूहन, किडींचेर जावपी तापमानाचो परिणाम ह्या विशयांचेरूय संशोधन केलें. Crystalline Enzymes हो ताचो ग्रंथ 1939 त उजवाडाक आयलो. रॉकफॅलर इन्स्टिट्युटावरवीं उजवाडाक येवपी Journal of General Physiology हे पत्रिकेचो तो संपादक आशिल्लो. दुस-या म्हाझुजांत तो अमेरिकेच्या राष्ट्रीय संरक्षण संशोधन समितीचो सल्लागार आशिल्लो. एन्झायमांच्या आनी तांचेकडेन संबंदीत अशा द्रव्यांच्या स्फटिकीकरणाविशीं ताणें मोलादीक कार्य केलें. ताच्या ह्या वावराखातीर ताका जेम्स बॅचलर सम्नर आनी वॅडॅल मॅरॅडिथ स्टॅन्ली हांचे वांगडा 1946 वर्साचो रसायनशास्त्राचो नोबॅल पुरस्कार वांटून मेळ्ळो.संशोधक प्राध्यापक म्हणून ताची नेमणूक जाली.
Padr Agnelak Magnnem

Padr Agnelak Magnnem.
Prayer to Father Agnel
Sorpodvedar Deva, amchea sorginchea Bapa, amche soddvonne khatir, Tuji manddavoll, dhinvaxi monan ami ollkhotanv ani teach khatir Tujea vinchun kaddloleam sevokam udexim ochoriam legun Tum korun dakhoitai mhonn mandtanv. Tujea Putachea panvlar ami koxem porim cholunk zai hem dakhounk, Tuzo visvaxi sevok Padr Agnel, ek nomunno koso amkam diloi mhonn Tuka dhinvastanv ani tujea Povitr Atmeachea uzvaddan, Padr Agnelachea bhagivont jivitachi dekh ami gheunk pavlear puro mhonn kallzant thaun magtanv. Toxench atam Padr Agnel, Tujea Putachea, Jezuchea onodbhorit jivitant, bhagidar zalo mhonn dakhounk ho upkar ( tuji goroz sang ) ek khunna koxi favo kor mhonn vinoitanv.
Bhagevontacho Man Mellunk Magnnem
Ogonnit kaklutichea Deva, sorpott poddun Tujeam paiam sorxim, ami magtanv vhodda visvasan, Tuji khuxi ani amchea boreponnak upkarta zalear, Padr Agnelak Santacho man favo kor, amchea Povitr Sobheche, Igorjeche, ughodd porghottnne udexim. Magtanv amchea Somia Jezu Kristache nanvim.
Amen.
Upkar mellun ghetat te kollit korche :
Vice-Postulator,
Cause of Fr. Agnelo,
Pilar Retreat Center,
Pilar
Goa – 403 203
Email : vpagnel@sancharnet.in
Ph. No. ( 0832 ) 2219460, 2218994, 2218553.
Polleiat.
Agnelo_de_Souza
Manchester United Football Club

Manchester United Football Club, ek famad Inglez futbol club asa, zo Inglandatlea Manchester sharan aslelem asa. Old Trafford hem hanchem thollavem moidan, te sodheak Premier League kelltat.
माद्रिद

युरोपाच्या स्पेन देशाची राजधानी. लोकसमख्या ४७,२६,९८६ ‍(१९८१). युरोप कंडांतल्या सगळ्यांत चड उंचायेचेर आशिल्ल्या राजधान्यांतली एक. स्पेनाच्या मदेगाक मांथानारेस न्हंयचेर आशिल्लें हें शार माद्रिद प्रांताचीय राधानी आसा. दर्यातळासावन २,३७३ फूट उंचायेचेर वशिल्ल्यान हांगाचें हवामान शितळ, सौम्य आनी सुखदिणें आसात. जुलाय ते ऑगस्ट म्हयन्यांत हांगा चड उश्णताय आसता.
स्पेनाचेर मुसलमानी अंमल आसतना माजरीत ह्या नांवांची मूर लोकांची गढी म्हूण हाचो उल्लेख दाव्या शेंकड्यांत मेळटा. दुसरो फिलिप हाणें १५६१ वर्सा हांगा आपलो दरबार भरलो. तिसऱ्या फिलिपान १६०७ वर्सा स्पेनाची राजधानी म्हूण माद्रिदची वेंचणूक केली. ह्या शाराची वाड उदेंतेकडल्यान जायत गेली . १९४८ वर्सा उपरांत अस्तंतेकडेन ह्या शाराचो विसतार जालो. ह्या शाराचे आल्ते म्हळ्यार उंचेलो, सेंत्रल म्हळ्यार मदलोआनी बाजो म्हळ्यार सकयलो अशें तीन वींटे आसात. ही वांटणी सुवातेची उंचाय आनी लोकांचें राहणीमान हांचेवयल्यान केल्या.
माद्रिद हें स्पेनाचें वेपारी आनी उद्देगीक केद्र आसा. हांगा मोटारी आनी म्हालमोटारी गहांची इंजिना, प्लॅस्ट्काच्यो वस्पू, विधुत् आनी इलेक्ट्रॉनिक उपकरणां, रबर विमानां ह्या उद्देगांचे कारखाने आसात. देळांतल्या लोहमार्गाचेंय हें केंद्र आसा.
माद्रिदांत व्हड अशीं खूब उधानीं आसात. तातुंतलें काझ द काम्पो हें चड उल्लेक करपासारके उधान आसा. प्लाझा मॉन्युमेंटल हें स्पेनांतलें सगळ्यांत व्हड बैलझोंबीरंगण आसा. थंय २४०० प्रेक्षक बसूंक शकतात.
मार्च ते ऑक्टोबर म्हयन्यांत माद्रिदांत विंगड विंगड संस्कृतीक कार्यावळी जातात. सान इसिद्रोची परब मे म्हयन्यांत मनयतात. ह्याच सुमाराक माद्रिदा आड बार्सेलोना आशी सॉकर खेळाची वर्सुकी सर्त सुरू जाता.
व्हड आनी रूंद रस्ते हे साराचें खाशेलपण आसा . हांगा एक शासकीय विधापीठ, तंत्रनिकेतन, पोस्ट ऑफिस आसा. तशेंच रेडिओ आनी दूरदर्शनाचे वतीन शिक्षण दिवपी एक विधापीठूय माद्रिद शारांत आसा. हांगा सुमार शंभर ग्रंथालयां आसात. ह्या शाराच्या वाडट्या उपगरांक आनी विस्ताराक योग्य दिका दिवपाखातीर हांगा एक आयोग स्थापन केला.
Abolim Konkani Mando

ABOLIM.
The Mando
"The Mando" is a dance song from Goa in Konkani. Although it is popular among all the social stratas of the Konkani-speaking peoples and many of the composers have remained anonymous, it should not be classified as a folk song. It is an art song composed for particular occasions. There have been many attempts to explain the origin of the word mando. One of them refers to the mand which was traditionally an open space of about 100 sq.m. where religious ceremonies were held and folk dances were performed. The text form of the mando is based on that of the traditional Konkani song ovi, which was usually sung at weddings.
Most of the the traditional mandos, which gained the term “classical”, were composed in the 19th century. The polka and the valsavina (Vienna Waltz) with its three-four rhythm seem to have found their way to Goa. The mando was originally composed and danced by the Brahmin aristocracy of Goa, mainly of Salcete, whose spacious mansions had a big hall for festive occasions. A memorable moment in the history of the family was the 
bridal mando. The mando reflects the tranquil and leisurely character of this aristocracy. The Goan woman in the mando reflects the ideals and virtues then ascribed to her, namely self-sacrifice, piety and motherhood.
As a dance the mando is a square type (double file), men facing the women. When the partners come face to face in the centre, they retreat to the starting point, then move forward again crossing to the opposite side. The men then flick their handkerchiefs while the women open their fans. All in all, it is a stately and leisurely dance. The melody of the mando is slow in movement, with a soft and languishing atmosphere.
Polleiat.
Goemche Mandde
ದಯ್ಯಾಳ್ ಸಾಮಾರಿಯೆಕಾರಾಚಿ ವಪಾರ್

Doiall Samariekarachi Vopar - The Good Samaritan (parable)
ವಪಾರಿಂಚೊ ಹೆತು.
ತೆದ್ನಾಂ ಶಿಸಾಂನಿಂ ಲಾಗಿಂ ಸರುನ್ ತಾಕಾ ವಿಚಾರ್ಲೆಂ: “ವಪಾರಿಂನಿಂ ತಾಂಚ್ê ಕಡೆ ಕಿತ್ಯಾಕ್ ಉಲಯ್ತಾಯ್?” ತಾಣೆಂ ಪರ್ತಿಪಾಳ್ ಕೆಲೊ: “ಕಿತ್ಯಾಕ್ ಸರ್ಗಿಂಚ್ಯಾ ರಾಜ್ಯಾಚೆ ಗುಟ್ ವಳ್ಖುಂಚೆಂ ದೆಣೆಂ ತುಂಕಾಂ ದಿಲ್ಲೆಂ ಆಸಾ; ತಾಂಕಾಂ ಹೆರಾಂಕ್ ನಾ. ಆಸಾ ತಾಂಕಾಂ ದೆವ್ ಆನಿಂಕ್-ಉಯ್ ದಿತಲೊ ಆನಿ ತಾಂಚೆಂ ಮಾಪ್ ಭರನ್ òತ್ತಲೆಂ; ಪುಣ್ ನಾ ತಾಂಕಾಂ, ಆಸಾ ತೆಂ ಪರಿಯಾನ್ ತಾಂಚ್ê ಕಡ್ಲೆಂ ದೆವ್ ಕಾಡುನ್ ಘೆತಲೊ. ದೆಖುನ್ ಹಾಂವ್ ವಪಾರಿಂನಿಂ ತಾಂಚ್ê ಕಡೆ ಉಲಯ್ತಾಂ, ಕಿತ್ಯಾಕ್ ಪಳೆವ್ನ್-ಉಯ್ ತಾಂಕಾಂ ದಿಸನಾ, ಆನಿ ಆಯ್ಕುನ್-ಉಯ್ ತಾಂಕಾಂ ಆಯ್ಕನಾ ಆನಿ ಸಂಜೊಯ್ ನಾ.
ಇಜಾಯ್ಾಸಾನ್ ಅಶೆಂ ಆದಿಂಚ್ ಸಾಂಗ್ಲಲೆಂ ತೆಂ ತಾಂಚ್ê ಸವೆಂ ಪಾಳನ್ ಯೆತಾ:
"‘ಆಯ್ಕುನ್-ಆಯ್ಕುನ್ ತುಂಕಾಂ ಕಾಂಯ್, ಸಂಜಚೆಂ ನಾ; ಪಳೆವ್ನ್-ಪಳೆವ್ನ್ ತುಂಕಾಂ ಕಾಂಯ್ ದಿಸ್ಚೆಂ ನಾ. ಕಿತ್ಯಾಕ್ ಹ್ಯಾ ಲಕಾಚೆಂ ಕಾಳಿಜ್ ಜಡ್-ನಿಬರ್ ಜಾಲಾಂ, ತಾಂಚೆ ಕಾನ್ ಭೆರೆ ಜಾಲ್ಯಾತ್, ತಾಂಚೆ ದಳೆ ಧಾಂಪ್ಲಲೆ ಆಸಾತ್; ನಾ ತೊರ್ ದಳ್ಯಾಂನಿಂ ತಾಂಕಾಂ ದಿಸುಂಕ್ ಲಾಗ್ತಲೆಂ, ಕಾನಾಂನಿಂ ತಾಂಕಾಂ ಸಾರ್ಕೆಂ ಆಯ್ಕುಂಕ್ ಮೆಳ್ತಲೆಂ, ಮನಾನ್ ತಾಂಕಾಂ ಸಂಜತಲೆಂ, ಆನಿ, ತಿಂ ಮ್ಹಜ್ê-ಶಿಂ ಪರ್ತುನ್ ಯೆವ್ನ್, 
ಹಾಂವ್ ತಾಂಕಾಂ ಬರಿಂ ಕರಿನ್ .’"
ದಯ್ಯಾಳ್ ಸಾಮಾರಿಯೆಕಾರಾಚಿ ವಪಾರ್.
ಪವಿತ್ರ್ ಪುಸ್ತಕ್ ಲುಕಾಸ್ 10 ː 25-37
“ವಪಾರಿಂನಿಂ ಉಲಯ್ತಲಂ, ಸಂವ್ಸಾರ್ ರಚ್ಲಲ್ಯಾಕ್ ಗುಪಿತ್ ಆಸ್ಲಲೆೊ ವಸ್ತು ಉಕ್ತೆೊ ಕರ್ತಲಂ”, ಹೆಂ ಪ್ರವಾದಿಯಾಚೆಂ ಉತರ್ ಅಶೆಂ ಖರೆಂ ಜಾಲೆಂ. (ಮಾತೆವ್ 13:35)
Polleiat Niall.
The Good Samaritan, Commentary &amp; Meditation
फारिजेव आनी दनड्वसुल्दार वपार

फारिजेव आनी दनड्वसुल्दार वपार.
Farizev ani Donddvosuldar Vopar - The Pharisee and the Publican ( parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
फारिजेव आनी दनड्वसुल्दार वपार.
पवित्र पुसतक ː लुके १८ ː ९-१४
९ आपूण प्रमाणीक म्हण संजून, आपणांचेरूच पातियेतालीं आनी हेरांक लेखिनासलीं तसल्या कांय मनशांक ताणें अशी êक वपार सांगली:
१० "दग मनीस, एकलो फारीजêव आनी दुस्रो दोनड्वसुल्दार, मागणें करुंक देवमंदिरांत चडून गेले.
११ तो फारीजêव नीट उबो रावून असो आपल्या मनांत मागणें कर्तालो: 'देवा, हांव तुका धीनवासतां, कित्याक हांव हेरां मनशां सार्को न्हय; ते चर-नागवणे, अनेाय्ी, पर्द्वारी; हेत्या दोनड्वसुल्दाराय सार्को न्हय हांव.
१२ सातळ्याक दन पावटीं हांव उपास कर्तां, म्हजê कडे आसा तितल्याचोय धावो वानटो फारीक कर्तां.'
१३ तो दोनड्वसुल्दार आपलो पयस उबो रावलो; दळे परियान सर्गार लावुंक ताका काळीज जायना जालें; पूण हर्डें बडवन-बडवन तो म्हणटालो: 'देवा, हांव êक पात्की! म्हजी काकलूत कोर!'
१४ हांव तुंकां सांग्तां, हो मनीस देवाक मानवललो जावन आपल्या घरा पर्तलो, पूण तो दुस्रो देवाक मानवललो जावंक ना. कित्याक आपणांकूच उंच काडतात तांकां देव खाला उडयतलो, आपुणूच खाल्तीं जातात तांकां देव उंच काडतलो."
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Pharisee and the Publican, Commentary and Meditation
अलीगढ

अलीगढ उत्तर प्रदेश राज्यांतल्या अलीगढ जिल्ह्याचें मुखेल ठाणें. लोकसंख्या 5,91,337 (1981). उत्तर रेल्वेच्या दिल्ली-कानपूर मार्गाचेर दिल्ली सावन उदेंत-दक्षिणेक 126 किमी.अंतराचेर हें शार आसा. ग्रँड ट्रंक ह्या राश्ट्रीय महामार्गावेलें हें मुखेल स्थानक. ह्या शाराचें मूळ नांव ‘कोइल’ आशिल्लें. चंद्रवंशांतल्या कोशाख नांवाच्या क्षत्रिय राजान हें शार वसयल्लें. ह्या शाराच्या कोइल नांवावेल्यान एक दंतकथा आसा ती अशीः ह्या वाठारांत कोल नांवाचो राकेस रावतालो. तो खूब माजिल्लो. देखून ताका बलारामान जितो मारलो, आनी ह्या शाराक ‘कोइल’ हें नांव पडलें.
बाराव्या शेंकड्या मेरेनच्या इतिहासाची खबर मेळना. बाराव्या शेंकड्यांत मुसलमान ह्या शाराचेर चाल करून येवचें आदीं हांगा डोर राजपुतांची सत्ता चलताली. तांणी हांगा एक किल्लो बांदिल्लो. 11194 वर्सा कुत्बुद्दीन ऐबक हाणें कोइलाचेर जैत जोडलें. सोळाव्या आनी सतराव्या शेंकड्यांत ह्या किल्ल्याक ‘महम्मदगड’ आनी ‘साबीतगड’ अशीं नांवां पडिल्लीं.
अठराव्या शेंकड्या मेरेन ह्या किल्ल्याचेर मुसलमानांची सत्ता चलताली. 1757 त ह्या किल्ल्याचेर जाटांनी जैत जोडलें आनी ह्या किल्ल्याक ‘रामगढ’ अशें नांव दिलें. 1759 वर्सा मजफखानान जाटांक हारोवन हो किल्लो घेतलो आनी ताका अलिगढ हें नांव दिलें. 1784 वर्सा हो किल्लो शिंद्यांच्या सत्तेखाला गेलो आनी 1803 वर्सा शिंद्यां कडसून ब्रिटिशां कडेन गेलो.
1865 वर्सा सावन हांगा नगरपालिका आसा. हांगा सरकारी कचेऱ्यो, शाळा, हॉस्पिटल,ग्रंथालय, घडयाळाचो मनोरो, मशिवी, दर्गे आसात. सय्यद अहमद हाणें काडिल्ल्या अलीगढ मुस्लिम विद्यापीठान शिक्षणक्षेत्रांत ह्या शाराचें म्हत्व वाडलसां. हांगा कापसाच्यो आनी तेल गाळपाच्यो गिरणी आसात. भारतांत चडांत चड कुलपां अलीगढ शारांत तयार करतात.
पळेयात.
Aligarh,_Uttar_Pradesh
खोल खोल मुळां

खोल खोल मुळां ही एक कोंकणी कांदबरी। बरोवपी जावन आसा महाबळेश्वर सैल।
धर्मसंप्रदाय

धर्मसंप्रदाय एक धर्मीक पंथ. धर्मठाकूर ही ह्या संप्रदायाची उपास्य देवता आशिल्ल्यान ताका धर्मसंप्रदाय अशें नांव पडलें. ह्या संप्रदायाक निरंजनमत अशें दुसरें नांव आसा. बंगाल, ओडिसा आनी छोटा नागपूर ह्या वाठारांनी ह्या पंथाचे अनुयायी आसत. बौध्द धर्माच्या सोंपत्याकाळांत केन्नातरी ह्या पंथाची स्थापना जाली आसुंये. पयलीं डोम, बागदी आदी हीन जातींनी हो पंथ प्रचलीत आशिल्लो. इ. स. च्या इकराव्या शतमानांतल्या रमाई पंडित ह्या मनशान संप्रदायाखातीर मोलादिक वावर केलो. सेताई, गिलाई, कंसाई आदी पंडितांनी ताचो प्रसार केलो. उत्तर बंगालांत हो संप्रदाय शिव आनी नाथ ह्या संप्रदायांचें मूळ रूप म्हणून वळखतात.
इस्लाम, बौध्द आदी धर्माचे लोकूय ह्या संप्रदायाचे अनुयायी आसात. बंगाल, बिहार ह्या वाठारांतल्या बौध्द धर्माच्या सोंपत्या काळांत ह्या धर्माची स्थापना जाल्ल्यान ताचेर बौध्द तत्त्वाचो प्रभाव दिसता. तेचपरी नाथपंथाचोय ताचेर प्रभाव दिसता. धर्म आनी नाथ संप्रदायाचे सृश्टउत्पत्तीकथेंत खूबशें सारकेंपण दिसता.
ह्या संप्रदायाचेर इस्लामाचो खुबूच प्रभाव पडला. जायते हिंदू देव मुसलमानी नांवां घेवन ह्या पंथात वावुरताना दिसतात. हांगा ब्रम्हा मुंहमद, शिव आदम आनी मुनी फकीर जाल्यात. शून्य पुराण हो ह्या संप्रदायाचो मुखेल ग्रंथ. ह्या ग्रंथान धर्माक शून्य रूप, निराकार आनी निरंजन अशें म्हळां.
शून्य पुराणाच्या मतान निरंजनाचो अवतार उदकांत जाल्लो आसून तो कासव रूपान आसा. ह्या पुराणांत वट्ट 55 अध्याय आसात. तातूंतले पयलें पांच अध्याय सैमाच्या तत्त्वाविशीं आसून हेर अध्याय पुजेविशीं आसात. 'यः शान्तं अनादिमध्यं न च करचरणम्' हो मंत्र म्हणून धर्माची पुजा करप आनी '() निरञ्जनाय विदमहे अनिलपुरूषाय धीमहि | तन्नो धर्मः प्रचोदयात', हो गायत्री मंत्र म्हणून अशी तांची पुजा पद्दत आसा.
धर्मठाकूराचे उपासनेखातीर आनी ताचें माहात्म्य वाडोवपाखातीर बंगाली भाशेंत जायतीं काव्यां तयार जाली. तांकां धर्म मंगल काव्यां अशें म्हण्टात. हातूंत मयुरभट्टाचें काव्य सगळ्यांत आदलें 12 व्या शतमानांतलें मानतात. ताचे उपरांत खेलाराम, माणिक गांगुली, रूपराम, रामचंद्र, श्याम पंडित पंडित, रामदास आदक, सहदेव चक्रवर्ती, धनराम आदी जायत्या कवींनी धर्ममंगल काव्यां बरयलीं. ह्या काव्यांनी इतिहास, परंपरा, लोकश्रुती, पुराण आदी धर्ममंगल काव्यांच्या पठणाक आदीं चोवीस वसका लागताल्यो. दर दिसा दोन बसकां हे प्रमाण बारा दिसांनी हें पठण सोंपयतालें. चड करून हे पठण धर्मठाकुराच्या घरभरण नांवाच्या उत्सवांत जातालें.
Ros amlett vo tantiancho pollo

Ros amlett, zaka ras amlett, vo tantiamcho pollo mhonnttat, tem Goenchea jevonn khannachem ek modle vellachem ani rosteavelem khann zavn asa.
Ros mhonnnche Konknnint "kholl". To ek mosaleacho kholl kombie masacho vo sonddialea chonneacho, zo xakuti sarko asta zo chodd korun Goenkar Katolkanchea randpachea prokarant dista. Xakuti nhoi zalear, to ek piav, koddi pana, kallim sansvam, kantoilolem chun vaprun kelolo kholl zo Goenkar Hindu kortat.
Jinos zoxe porim  onllbim vo fulgobi chodd korun vaportat. Amlettint tantiam, pormollachi vonospot, barik katorloleo hirveo mirsango, piav (vo losnni bhaxen piav), barik katorloli taji hirvi kothmir ani mitth, zaitench veglleponn asun; korpant ieta. Ros vegllo sizovpant ieta. Gorom ros tajea bhazlolea amletticher votpant ieta ani ti Goenchea unddeant vanttpant ieta.
Ros amlett paromporikponni jevnna gaddeancher vikpant ieta je sabar Goenchea ganvamni distat. He gadde teo sanjer tem modeanrati poriant vaddttat. Zaitea jevnna ghoramni teo tanchea jevnnachea vollerint distat.
Ros amlett katorlolo piav ani ilo limbea ros voilean ghalun vaddpantui ieta.